เรื่องร้องเรียน: ขอความกรุณาช่วยสูบน้ำ ปรีดี 15 แยก3-4-5 และในหมู่บ้านพิบูลเวศม์ด้วยค่ะ น้ำท่วมหนักมากกกก ฝนหยุดหลายชม.แล้ว น้ำเข้าบ้านเรือนทุกพท. ยังไม่ลดเลยค่ะ ห้องน้ำ ซิงค์ล้างจานใช้งานไม่ได้ค่ะ ความสูงระดับหัวเข่า น้ำท่วมมาแล้วน้อยกว่า 3 ชั่วโมง
การดำเนินการของเจ้าหน้าที่: 📣🙏 สำนักงานเขตวัฒนา ต้องขอขอบคุณสำหรับการแจ้งเรื่องร้องเรียนผ่านระบบ Traffy Fondue (ฟองดูจ์) โดย ฝ่ายโยธา ได้ตรวจสอบแล้ว เนื่องจากเมื่อวันที่ดังกล่าวเกิดฝนตกในพื้นที่เขตวัฒนา (70.5 มม.) ทำให้เกิดน้ำรอการระบายเอ่อบนผิวจราจรในเบื้องต้น เพื่อเป็นการแก้ไขปัญหาความเดือดร้อนให้กับประชาชน ผู้อำนวยการเขตได้สั่งการให้เจ้าหน้าที่หน่วยเบสท์ เดินเครื่องสูบน้ำในส่วนที่สำนักงานเขตรับผิดชอบ และประสานกับเจ้าหน้าที่สำนักการระบายน้ำ ที่ดูแลรับผิดชอบระบบระบายน้ำหลักอย่างเต็มกำลัง เพื่อเร่งระบายน้ำลงคลองแสนแสบ คลองตัน คลองพระโขนง แต่เนื่องจากในวันดังกล่าว ระดับน้ำในคลองสูง ทำให้น้ำระบายได้ช้า จึงส่งผลให้มีน้ำในท่อระบายน้ำแนวริมถนนปริ่มล้นท่วมผิวการจราจร ทั้งนี้เจ้าหน้าที่เดินเครื่องสูบน้ำอย่างต่อเนื่องทำให้น้ำระบายได้กลับสู่สภาพปกติแล้ว
ความเห็นของผู้แจ้ง: ถึงจะใช้เวลา 10 ชม.ที่น้ำจะลดสู่สภาพปกติ แต่ก็ขอขอบคุณที่ช่วยเหลือประชาชนที่เร่งระบายน้ำ ผลักดันน้ำ เพราะคืนวันที่ 21 กค.66 ฝนตกเขตวัฒนาหนักจริงๆค่ะ....
พื้นที่: แขวงพระโขนงเหนือ เขตวัฒนา กรุงเทพมหานคร